Láttu mig reyna ..... heyrirðu í mér núna ? Miðaverð : 3.500 kr . Um viðburðinn Heiða Árnadóttir flytur verk sem sérstaklega voru samin fyrir hana eftir tónskáldin Þórönnu Dögg Björnsdóttur , Birgit Djupedal , Guðmund Stein Gunnarsson og Þórunni Björnsdóttur . Verkin hverfast um efa og óvissu , einfaldleika og ferðalag , í leit að sjálfinu . Ragnheiður ( Heiða ) Árnadóttir lauk mastersnámi í söng við Konunglega Tónlistarháskólann í Den Haag í Hollandi . Heiða hefur haldið tónleika víðsvegar um Evrópu , meðal annars í djass - , þjóðlaga - , tilrauna - , ljóða - og nútímatónlist . Heiða hefur einnig haldið fjölda tónleika á Íslandi meðal annars með hljómsveitinni Mógil , flutt ný verk með Ensemble Adapter , Caput og unnið með tónskáldunum í S.L.Á.T.U.R. Heiða hefur einnig gefið út fjóra geisladiska með hljómsveit sinni Mógil , diskana “ Ró ” 2008 , “ Í stillunni hljómar ” 2011 , “ Korriró ” 2015 og " Aðventa " 2019 . Heiða er staðarlistamaður Myrkra Músíkdaga 2020 - 2022 .